**Sânzienele**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu petalele în cruce, aurii vă alintați,

În poiene ori în spice, ceas de seară așteptați...

Când ca stupul de albine, la cules roiesc flăcăi,

Ori cu fustele sumese, sarabande de femei.

Vă adună și-mpleti-vor ca-ntr-o vrajă toți cununi,

Ei închipuind o cruce, ele luna în genuni.

Ei , din inimi aprind focuri, torțe ispitind noroc,

Ele aduc :dans, miresme, sar în râuri (căci iau foc!)...

S-a copt ceasul :se nasc iele!

-Omule,tu să te bucuri!...

Din cununile-aurite se preling sfioase duhuri,

Ce se-adună că să nască, dans de foc a patru zâne:

Toate cu cununi de aur, toate, prorocind ce vine!...

Zboară peste case cercuri, ori în cruce cununițe,

Care cade jos aduce nempliniri la scumpe vise,

Dar adesea ea rămâne, sus ,pe casă și aduce,

Chipul cel menit să fie cununat sub sfântă cruce,

Fecioarele doar au dreptul să arunce repetat,

Pentru a ști ,câți ani sortitul, se mai lasă așteptat!

Iară sânzieni sub pernă le va da visul dorit

În culori de vrăji ascunse vor ghici pe cel menit!

Sânziene,sânziene porți în cer cutremurați,

Cu petalele în cruce, pe destine voi dansați,

Poate-ar fi mai bine cerul, poarta sa să nu-și închidă,

Voi rugați-vă din pajiști, din icoane

ori în grindă!...